Buhl AirSedan

Buhl AirSedan var et sivilt passasjer- og fraktefly produsert i USA. Flyet tok den første transkontinentale non stop-rekorden i 1929 med Buhl AirSedan «Spokane Sun God».

Flyet var produsert av Buhl Aircraft Company på slutten av 1920-tallet og på begynnelsen av 1930-årene. Senere modeller økte gradvis i kapasitet med flere sitteplasser og større motorer, men alle flyene var vanlige enkeltdekkere med innelukket cockpit og kabin.

Etter at Buhl opphørte virksomheten ble tegninger og jigger kjøpt, og et lite antall CA-6 ble bygget i Canada av Ontario Provincial Air Service (OPAS) for bruk som brannfly for å se etter skogbranner. Disse avvek fra de opprinnelige flyene, og hadde en mer kraftig 440 hestekrefters Pratt & Whitney-motor og Vickers-flottører.

Prototypen CA-3 AirSedan ble fløyet National Air Races i 1928 og ble kjøpt på 1960-tallet av Ed Marquart for restaurering. Flyet ble endret, fikk en Lycoming stjernemotor og ble solgt til Buhl-familien etter hans død i 2007. Flyet ble restaurert til flyvedyktig tilstand av Andy Bowman i 2012.

Operativ historie 
En AirSedan, «Angelino Jr.», fløyet  av Loren Mendell kom på førsteplass i 1929 Oakland-Cleveland Air Derby. En annen, «Spokane Sun God», ble brukt til den første nonstop-flyvningen over USA. Nick Mamer og Walker Art fløy tur-retur fra Spokane i Washington til New York mellom 15. og 21. august 1929 på 120 timer, 1 minutt og 40 sekunder. Flyet benyttet seg av tanking i luften for å klare avstanden.
En annen AirSedan, kalt «Miss Doran» deltok i Dole Air Race,  men forsvant i havet.

Referanser

Eksterne lenker 
 Buhl CA-6 Air Sedan 
Transportfly
Passasjerfly
Enmotors propelldrevne luftfartøy
Luftfartøy produsert i USA